
Z A P I S N I K
3. sjednice Vijeća Mjesnog odbora Novi Retkovec
Održane 16. kolovoza 2021.
u sjedištu Mjesnog odbora, Ulica breza 26
s početkom u 18.30 sati


NAZOČNI ČLANOVI VIJEĆA: Gegić Elizabeta, Klarić Marija, Lovrić Zrinka, Ljubić Ivana, Plečko Danica, Vukmirović Igor 

NENAZOČNI ČLANOVI VIJEĆA: Glasnović Marijan, Krehula Bruno, Rakitničan Dražen

Predsjedava i vodi zapisnik Elizabeta Gegić, predsjednica Vijeća.

	Predsjednica konstatira da je nazočno 6  od ukupno 9 članova Vijeća, što znači da Vijeće može pravovaljano odlučivati, te otvara 3. sjednicu Vijeća Mjesnog odbora.

	Bez rasprave, jednoglasno, Vijeće prihvaća tekst zapisnika 2. sjednice Vijeća, održane 5. srpnja 2021., sa sljedećim izmjenama: pod 6. točkom dnevnog reda (Pitanja, prijedlozi i obavijesti), Marija Klarić uputila je prijedlog da se Gradskom uredu za obrazovanje, pročelniku i gradonačelniku uputi službeni upit o statusu energetske obnove OŠ Retkovec i DV Pčelica.

	Na prijedlog predsjednika Vijeće jednoglasno utvrđuje


[bookmark: _Hlk80020699]DNEVNI RED

1. Prijedlog Odluke o izmjeni odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora – donošenje zaključka;
1. Prijedlog zaključka o davanju mišljenja na Nacrt prijedloga odluke o izmjenama i dopunama odluke o davanju u zakup i na drugo korištenje površina javne namjene;
1. Zahtjev Sandre Riter za postavljanje pokretnih naprava – Luna park, na lokaciji Aleja javora – Sitnice – donošenje zaključka
1. Zahtjev Štefice Mesaroš za postavljanje cestovnih izbočina u Južnoj ulici kod kbr. 6 i 7 – donošenje zaključka 
1. Prijedlog za ucrtavanje ulice u katastar do kraja, odnosno do Ulice jasena 29d ili Aleja grabova 2 
1. Prijedlog zaključka o davanju suglasnosti kojim se predsjednica Vijeća ovlašćuje da potpisuje zahtjeve za jednokratno korištenje prostora
1. Prijedlog zaključka o korištenju prostora udruga i građana
1. Prijedlog zaključka o davanju mišljenja o sklapanju ugovora s domarom za razdoblje listopad – prosinac 2021. godine;
1. Prijedlog kandidata za člana školskog odbora OŠ Retkovec 
1. Aktualna komunalna problematika
1. Pitanja, prijedlozi i obavijesti



Ad 1. Prijedlog Odluke o izmjeni odluke o naknadi predsjednicima, 			potpredsjednicima i članovima vijeća gradskih četvrti i vijeća mjesnih odbora – 	donošenje zaključka;

	Članovi Vijeća primili su pisani materijal uz poziv.

	U raspravi sudjeluju: Gegić Elizabeta, Klarić Marija, Lovrić Zrinka, Ljubić Ivana, Plečko Danica, Vukmirović Igor 

	Vijeće većinom od 5 glasova donosi



	Z A K LJ U Č A K
o davanju mišljenja na Prijedlog Odluke o izmjeni odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora


1. Vijeće Mjesnog odbora Novi Retkovec daje pozitivno mišljenje na Prijedlog odluke o naknadi predsjednicima, potpredsjednicima i članovima gradski četvrti i vijeća mjesnih odbora.

1. Ovaj zaključak dostavlja se  Gradskoj četvrti Donja Dubrava na daljnje postupanje.


Ad 2. Prijedlog zaključka o davanju mišljenja na Nacrt prijedloga odluke o 	izmjenama i dopunama odluke o davanju u zakup i na drugo korištenje 	površina javne namjene;

	Članovi Vijeća primili su pisani materijal uz poziv.
	Vijeće jednoglasno donosi

Z A K LJ U Č A K
o davanju mišljenja na Odluku o izmjenama i dopunama Odluke o davanju u zakup i na drugo korištenje površina javne namjene


1. Vijeće Mjesnog odbora novi Retkovec razmotrilo je odluku o izmjenama i dopunama odluke o davanju u zakup i na drugo korištenje površina javne nabave te nema primjedbi ni prijedloga.

1. Ovaj zaključak dostavlja se Gradskoj četvrti Donja Dubrava na daljnje postupanje.

	Ad 3. Zahtjev Sandre Riter za postavljanje pokretnih naprava – Luna park, na 		lokaciji Aleja javora – Sitnice – donošenje zaključka

	Članovi Vijeća primili su pisani materijal uz poziv.

	U raspravi sudjeluju: Gegić Elizabeta, Klarić Marija, Lovrić Zrinka, Ljubić Ivana, Plečko Danica, Vukmirović Igor.

	Vijeće jednoglasno donosi

Z A K LJ U Č A K
o zahtjevu Sandre Riter za postavljanje pokretnih naprava – Luna park, na lokaciji Aleja javora – Sitnice


1. Razmotren je dopis Gradskog ureda za prostorno uređenje, izgradnju Grada, graditeljstvo, komunalne poslove i promet, zahtjev Sandre Riter, luna park „MANUEL“.za postavljanje luna parka.
1. Vijeće Mjesnog odbora novi Retkovec odobrava zahtjev Sandre Riter za postavljanje pokretnih naprava – Luna parka, na lokaciji Aleja javora – Sitnice.

1. Vijeće Mjesnog odbora podsjeća da je tijekom korištenja javnih površina, pa i za postavljanje Luna parka, nužno održavanje istih površina, a to uključuje sakupljanje odbačenog otpada i osiguravanje dovoljnog broja vreća/koševa za smeće kako bi površina ostala čista.

1. Ovaj zaključak dostavlja se Sandri Riter i Vijeću Gradske četvrti na znanje.

	Ad 4. Zahtjev Štefice Mesaroš za postavljanje cestovnih izbočina u Južnoj ulici 		kod kbr. 6 i 7 – donošenje zaključka 

	Članovi Vijeća primili su pisani materijal uz poziv.

	Vijeće jednoglasno donosi


Z A K LJ U Č A K
o prijedlogu za postavljanje cestovnih izbočina u Južnoj ulici kod kbr. 6 i 7

1. Razmotren je zahtjev Štefice Mesaroš koja predlaže postavu cestovnih izbočina za smirivanje prometa u Južnoj ulici ispred kbr. 6 i 7.

1. Vijeće utvrđuje da za postavljanje cestovnih izbočina postoji određena procedura koja se mora poštivati, odnosno izvršiti anketu kako bi se dobila potrebna suglasnost stanara ulice koji se nalazi neposredno kod mjesta na kojem se traži postavljanje prometne opreme. Predsjednica Vijeća provela je zajedno sa predstavnikom stanara anketu koja se nalazi u prilogu.

1. Na provedenoj anketi svi su stanari koji žive u neposrednoj blizini kućnog broja 6 i 7 u Južnoj ulici odgovorili potvrdno na anketu.

1. Ovaj zaključak dostavlja se Štefici Mesaroš na znanje i Gradskoj četvrti na daljnje postupanje.

Ad 5. Prijedlog za ucrtavanje ulice u katastar do kraja, odnosno do Ulice jasena 		29d ili Aleja grabova 2

	Predsjednica usmeno obavještava nazočne o predmetu rasprave i odlučivanja.

	Vijeće jednoglasno donosi


[bookmark: _Hlk80091039]Z A K LJ U Č A K
o prijedlogu za ucrtavanje ulice u katastar do kraja, odnosno do Ulice jasena 29d ili Aleja grabova 2

1. Vijeće utvrđuje da je potrebno pokretanje žurnog postupka ucrtavanja postojeće ceste u katastar uz novi park 8200/1 u punoj duljini do Ulice jasena 29d ili Aleja grabova 2.

1. Ovaj zaključak dostavlja se Vijeću gradske četvrti na daljnje postupanje.


Ad 6. Prijedlog zaključka o davanju suglasnosti kojim se predsjednica Vijeća 	ovlašćuje da potpisuje zahtjeve za jednokratno korištenje prostora

	Članovi Vijeća primili su pisani materijal uz poziv.

	U raspravi sudjeluju: Gegić Elizabeta, Klarić Marija, Lovrić Zrinka, Ljubić Ivana, Plečko Danica, Vukmirović Igor.


	Vijeće jednoglasno donosi


Z A K L J U Č A K
o davanju ovlaštenja predsjednici Vijeća radi potpisivanja 
zahtjeva za odobravanjem jednokratnog korištenja prostora 


1. Vijeće ovlašćuje predsjednicu Vijeća da u hitnim slučajevima, između sjednica, osobno i u što kraćem roku, bez prethodne odluke Vijeća, rješava zahtjeve za jednokratnim korištenjem prostora mjesne samouprave Novi Retkovec.

1. Predsjednica Vijeća dužan je izvijestiti Vijeće o svakom takvom zahtjevu i izdanom odobrenju na prvoj sljedećoj sjednici Vijeća.



Ad 7. Prijedlog zaključka o korištenju prostora udruga i građana

	Članovi Vijeća primili su pisani materijal uz poziv.

	U raspravi sudjeluju: Gegić Elizabeta, Klarić Marija, Lovrić Zrinka, Ljubić Ivana, Plečko Danica, Vukmirović Igor.


	Vijeće jednoglasno donosi

Z A K LJ U Č A K
o korištenju prostora udruga i građana 

1. Vijeće predlaže da se prostor Mjesnog odbora Novi Retkovec, Ulica breza 26, daje na 
 korištenje bez naknade svim neprofitabilnim građanskim udrugama sukladno „Zaključku o  prostorima mjesne samouprave“. 

1. Vijeće daje prednost udrugama koje djeluju na području Gradske četvrti Donja 
Dubrava, i zainteresiranim korisnicima izdavanje prostora uz naknadu.

      3.   Vijeće zainteresiranim korisnicima daje izdavanje prostora uz naknadu, uz iznimku                       	održavanja karmina kada se prostor daje na korištenje bez naknade.


Ad 8. Prijedlog zaključka o davanju mišljenja o sklapanju ugovora s domarom 	za razdoblje listopad – prosinac 2021. godine;


	Članovi Vijeća primili su pisani uz poziv.

	U raspravi sudjeluju: Gegić Elizabeta, Klarić Marija, Lovrić Zrinka, Ljubić Ivana, Plečko Danica, Vukmirović Igor.

	Vijeće jednoglasno donosi

Z A K LJ U Č A K
o  davanju mišljenja o sklapanju ugovora s domarom
za razdoblje listopad – prosinac 2021. godine;


1. Vijeće Mjesnog odbora novi Retkovec razmotrilo je dopis Gradskog ureda za mjesnu 	samoupravu u svezi sklapanja ugovora s domarima za razdoblje listopad – prosinac 	2021. 
2. Vijeće je suglasno da se za poslove domara za naredno razdoblje sklopi ugovor s     	dosadašnjim domarom /Željko Ščurić/ jer smatra da zbog održavanja objekta i velikog 	broja korisnika i nadalje postoji potreba za obavljanjem poslova domara.
3.  Ovaj zaključak dostavlja se Vijeću gradske četvrti na daljnje postupanje.


Ad 9. Prijedlog kandidata za člana školskog odbora OŠ Retkovec

	Predsjednica usmeno obavještava nazočne o predmetu rasprave i odlučivanja.


	Vijeće jednoglasno donosi
Z A K LJ U Č A K
o prijedlog kandidata za člana školskog odbora OŠ Retkovec


1. Vijeće Mjesnog odbora predlaže Ivanu Ljubić kao članicu školskog odbora OŠ 
Retkovec.

2. Ovaj zaključak dostavlja se Gradskom uredu za obrazovanje.

Ad 5. Aktualna komunalna problematika

Predsjednica usmeno obavještava nazočne o predmetu rasprave i odlučivanja.

Vijećnici su raspravljali o:
	a) postavljanju kamernog nadzora na dječjem igralištu uz ulicu Aleja lipa
b) promjeni rasvjete na dječjem igralištu uz ulicu Aleja lipa

U raspravi sudjeluju: Gegić Elizabeta, Klarić Marija, Lovrić Zrinka, Ljubić Ivana, Plečko Danica, Vukmirović Igor.

a) Vijeće jednoglasno donosi

Z A K LJ U Č A K
o  postavljanju kamernog nadzora na prostoru dječjeg igrališta uz Aleju lipa


           1.   Vijeće je razmotrilo problem na dječjem igralištu, (devastiranje gradske imovine te
odlaganje glomaznog otpada), uz Aleju lipa i okolnog područja, te predlaže postavljanje kamernog nadzora. Na površini uz park već stoji znak za zabranu odlaganja otpada.
2.  Ovaj Zaključak dostavlja se Gradskoj četvrti Donja Dubrava na daljnje postupanje.

b) Vijeće jednoglasno donosi

Z A K LJ U Č A K
o  promjeni rasvjete na dječjem igrališta uz Aleju lipa

1. [bookmark: _GoBack]Vijeće smatra da je potrebno postavljanje dodatnog stupa ili promjena postojeće rasvjete na dječjem igralištu uz Aleju lipa. Trenutna rasvjetna tijela nisu dobro postavljena i navečer ostavlja park u tami. Promjena rasvjete nužna je zbog učestalog devastiranja i oštećivanja gradske imovine unutar parka.

3. Ovaj Zaključak dostavlja se Vijeću gradske četvrti na daljnje postupanje.



	Ad 11. Pitanja, prijedlozi i obavijesti


	Pitanja i prijedlozi članova Vijeća:

	Član Vijeća
	Kratak sadržaj pitanja ili prijedloga

	Zrinka Lovrić
	Prijedlog za postavljanjem nadstrešnice na autobusnoj stanici Čulinečka.

	Ivana Ljubić
	Prijedlog za premještanjem ili izgradnjom ugibališta za autobusnu stanicu Čulinečka, s obzirom da postojeća stanica izaziva prometni kolaps.

	Danica Plečko
	Prijedlog za postavljanjem nadstrešnice na autobusnoj stanici 

	Igor Vukmirović
	Pitanje o trenutnoj problematici nepokošene živice na križanju Hrastove ul. i Aleje ruža. 



Dovršeno u 20:00 sati.

 
KLASA: 026-02/21-002/1354
URBROJ: 251-06-11-404-21-2
Zagreb,  16. kolovoza 2021.

Zapisnik sastavila: 							        Predsjednica
                                     						Vijeća Mjesnog odbora
Elizabeta Gegić						                  Novi Retkovec


									      Elizabeta Gegić                                                                     
